เสี่ยปู่ฟาดกำไร20% ปฏิเสธช็อปหุ้นSTPI
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — “เสี่ยปู่” ชอบหุ้นกำไรโต เน้นอสังหาริมทรัพย์ ซื้อ MINTW4 6 เดือนแรกพอร์ตโกยกำไร 1020% ยันไม่เคยลงทุน STPI ตามข่าวลือ
นายสมพงษ์ ชลคดีดำรงกุล หรือเสี่ยปู่ นักลงทุนรายใหญ่ เปิดเผยถึงพอร์ตลงทุนส่วนตัวว่า กระจายการลงทุนตามกลุ่มอุตสาหกรรมที่มีพื้นฐานดีและมีแนวโน้มกำไรที่ดี โดยเฉพาะหุ้นกลุ่มอสังหาริมทรัพย์ เพราะยังมีกำไรที่ดีแม้ว่าจะไม่ได้รับการต่อมาตรการทางภาษีก็ตาม
สำหรับหุ้นกลุ่มอสังหาริมทรัพย์ที่ลงทุน เช่น หุ้นบริษัท แอล.พี.เอ็น. ดีเวลลอปเมนท์ (LPN) บริษัท เอเชี่ยนพร็อพเพอร์ตี้ ดีเวลลอปเม้นท์ (AP) บริษัท ศุภาลัย (SPALI) บริษัท พฤกษา เรียลเอสเตท (PS) บริษัท โฮม โปรดักส์ เซ็นเตอร์ (HMPRO) และบริษัท สยาม โกลเบิลเฮ้าส์ เป็นต้น ซึ่งนอกจากกำไรมีอนาคตแล้ว ยังเป็นหุ้นที่จ่ายเงินปันผลดี รวมถึงค่าพี/อียังไม่สูงมากนัก
ขณะที่หุ้นสินค้าโภคภัณฑ์นั้น นายสมพงษ์ กล่าวว่า ไม่ค่อยสนใจเท่าไร เพราะมีความผันผวนสูง แต่ที่ผ่านมาก็ได้เข้าซื้อหุ้นของบริษัท บ้านปู (BANPU) เพราะเป็นกิจการที่ดี 
นอกจากนี้ ยังได้เข้าลงทุนในใบสำคัญแสดงสิทธิซื้อหุ้นของบริษัท ไมเนอร์ อินเตอร์เนชั่นแนล ชุดที่ 4 (MINTW4) ด้วย เพราะเชื่อว่าธุรกิจท่องเที่ยวโรงแรมก็จะกลับมาฟื้นตัวได้ นอกจากนี้โครงสร้างรายได้ของ MINT มีการกระจายความเสี่ยงที่ดี
“ช่วงครึ่งปีแรกผมได้รับกำไรจากหุ้นประมาณ 1020% แม้ตลาดจะค่อนข้างผันผวนก็ตาม”
เสี่ยปู่ยืนยันว่าไม่เคยเข้าไปลงทุนบริษัท เอสทีพี แอนด์ ไอ (STPI)